Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Jätkan siinkohal oma õpetust vaimu, hinge ja ihu teemal.
See õpetus tõi ühe pöörde mu ellu,
tuues ka selgema arusaama paljude asjade kohta.
Oleme selle õpetusega juba peagi lõpusirgel,
lõpetades järgneva 2-3 osa järel.
Usun, et see on kohustuslik õpetus iga uskliku jaoks.
Miski, mida iga kristlane peaks teadma,
nii et julgustan sind täiega hankima endale need materjalid.
Mu raamat "Vaim, hing ja ihu" on saadaval ka hispaania keeles.
Olen kuulnud, et see on õnnistuseks paljudele.
Inimesed nii Mehhikos kui Nicaraguas on seda lugenud.
Ameerikas endaski on palju hispaania keelt kõnelevaid inimesi.
Nii et, hangi see raamat endale või oma sõpradele,
jagades seda tõde nendega, kuna see saab õnnistama neid.
Rääkisin möödunud kord sellest, et su vaim on see, mis saab päästetud
ja totaalselt muudetud nagu ütleb 2 Korintlastele 5:17.
Nii on sul vaimses mõttes Kristuse meel.
1 Korintlastele 2:16
"Sest kes on tundnud Issanda meelt, kes võib teda juhatada?
Aga meil on Kristuse meel."
Loodetavasti mõistad, et see ei räägi su füüsilisest meelest,
mis võib unustada nimesid ja asju.
Kuid Kristuse meel asub sinu vaimus.
Enne selle mõistmist pead aga mõistma,
et sa tead kõike, mida Jumal teab.
Osade jaoks võib see tunduda kui Jumala pilkamisena,
kuid ma ei räägi sellest aju tasandil,
vaid minu uuestisündinud mina tasandil.
Mul on Kristuse vaim, mis on istutatud mu südamesse.
Galaatlastele 4:6 ütleb,
et Jumal on läkitanud me südamesse oma Poja Vaimu,
kes hüüab: Abba! Isa!”
Roomlastele 8:9 ütleb:
"Kellel ei ole aga Kristuse Vaimu, see ei ole tema oma."
Nii et, kui keegi kurjustab:
"Kuidas sa julged öelda, et Kristuse Vaim elab sinu sees?",
siis Roomlaste 8:9 ütleb seda
ja kui sul pole Kristuse Vaimu, pole sa ka uuestisündinud.
Sest sa saad uuestisünni kaudu uueks inimeseks
ja Jumal paneb sõna otseses mõttes Jeesuse Vaimu sinu sisse,
mille tulemusena sa ka tead kõike, mida Jeesus teab.
Su uuestisündinud vaim on identne Jeesuse Vaimuga.
1 Korintlastele 6:17
"Aga kes hoiab Issanda poole, see on temaga üks vaim."
See "üks vaim" tähendab kreeka keeles
nii üks olemist, et teid ei saa eristadagi.
See ei räägi sarnasusest või ühtemoodi olemisest,
vaid täiesti identne olemisest.
Sinu uuestisündinud vaimus on Kristuse meel,
mistõttu siis ka Tema tarkus, võimekus ja arusaamine.
On see alles võimas!
Kui inimesed seda mõistaks, muutuks nii mõndagi.
Muutuksid laulud, mida me laulame.
Enam poleks laule: "Vaene mina!
Keegi ei mõista raskusi, millest läbi lähen.
Oh peaks ma ometi vaid vastu neis elutormides,
kuniks jõuan üks päev taevasse."
Kui sa aga mõistad, et kõik see, kes Jumal on,
peitub Jeesuses ja seda kõige täiega (Koloslastele 2:9-10),
siis me oleme terviklikud Temas.
Jeesus ei kratsi kukalt ega mõtle,
kuidas küll need maailma asjad korda saada?
Ka ei tunne Ta ka muret ega ärevust millegi pärast.
Jeesus istub Isa paremal käel taevas,
olles juba võitnud ja korraldanud kõik.
Kõik on liikumas lõpu poole, mida Ta on ette ennustanud
ja mis saab ka sündima.
Ei mingit ärevust, muret ega vaeva Jeesuse poolt.
Nii on sinu uuestisündinud vaimus see sama Kristuse meel.
Seda kinnitavad nii mitmed piiblisalmid,
kuid olgu näiteks toodud 1 Peetruse 4:1.
"Et nüüd Kristus on ihulikult kannatanud,
relvastuge teiegi sellesama meelsusega."
Salm läheb veel edasi, kuid ma peatun siin hetkeks.
Kõike, mida Jeesus kannatas, kannatas Ta meie pattude pärast,
sest Ta ise ei teinud ühtki pattu ega kukkunud kunagi läbi.
Ta kandis meie karistust.
Kõik, mida Jeesus tegi, oli meie pärast ja heaks.
Seetõttu on üks selle tulemusi see,
et kõik, kes Jeesus täna on, kuulub samuti meile.
Seda mitte alles siis,
kui üks päev sureme ja Jumala juurde läheme.
Jah, see saab olema lõplikult terviklik alles taevas,
kuna siis saavad ka me ihu ja hing muudetud
ning pole enam nendepoolset vastupanu.
Pole enam midagi,
mis peataks me vaimus peituva tõe voolu.
Kuid hetkel oled sa täielikult muudetud oma vaimus
ja su uuestisündinud vaim on identne Jeesuse Vaimuga.
Su pääste vaimses sfääris on täna sama täiuslik, puhas ja terviklik
kui see saab olema miljoni aasta pärast igavikus.
1/3 su päästest on juba tehtud
ja vaimses sfääris omad sa Kristuse meelt.
Kristuse meel pole mitte su mõistuses, vaid su uuestisündinud vaimus.
1 Peetruse 4:1 "...relvastuge teiegi sellesama meelsusega..."
Sa võid omada sama mõtteviisi nagu Kristusel on.
Seda kinnitavad mitmed piiblisalmid.
Koloslastele 3:10 on öeldud:
"...ja olete rõivastunud uude inimesse..."
Jutt käib sinu uuestisündinud vaimust.
"...kes pidevalt uueneb tunnetama oma Looja näo kohaselt."
Ehk siis, selles su uues vaimses osas
saad sa uuendatud oma tunnetuse poolest
oma Looja näo kohaselt.
See tähendab, et su tunnetus on sarnane Jumala omale.
Tegelikult enamgi veel kui vaid sarnane.
Kui vaadata 1 Johannese 2:20, siis seal on öeldud:
"Teil on ju võidmine sellelt, kes on Püha,
ja teil kõigil on teadmine!" (ing. k. te teate kõike).
Taaskord, on selge, et su aju ei tea kõike.
On nii palju asju, mida me oma mõistusega ei mõista,
nii et ainus, mis järgi jääb, on Kristuse meel,
mis on sinu uuestisündinud vaimus.
Sa tead kõiki asju.
Kõiki asju.
Mitte enamus asju või olulisi asju,
või kõige algelisemaid asju, mille abil ellu jääda.
1 Johannese 2:20 ütleb, et sa tead kõike.
Kõik. Punkt. Nii on.
Kui sa nüüd pole vaadanud kogu seda seeriat
vaimu, hinge ja ihu teemal,
või sa oled vaadanud,
aga see pole sulle veel päris kohale jõudnud
ja su arusaamist üle võtnud,
siis osa inimesi lihtsalt vaatleb ja uurib läbi oma mõistuse,
öeldes: "No ma ikka ei tea kõike!" ja nad kannavad selle mõtte maha.
Kuid siin ei räägita sinu füüsilisest, emotsionaalsest või mentaalsest osast
Kui sa sünnid vaimselt uuesti,
siis Jumal istutab sinusse Kristuse meele.
1 Korintlastele 2:16
Koloslastele 3:10
"...ja olete rõivastunud uude inimesse,
kes pidevalt uueneb tunnetama oma Looja näo kohaselt."
1 Johannese 2:20 "Teil on ju võidmine sellelt, kes on Püha,
ja teil kõigil on teadmine!" (ehk te teate kõike!)
Osa teist ütleb: "Ma ei saa sellest aru,
mistõttu kuidas saan sellesse uskuda?"
Sa lihtsalt võtad selle, mida näed Jumala Sõnas.
Minnes tagasi kogu selle õpetusseeria algusesse,
siis ma ütlesin, et liha on liha ja vaim on vaim,
mistõttu vaimus toimuvat ei saa hinnata füüsiliste tunnete põhjal
Sa ei saa seda näha, kuulda, tunda, maitsta või nuusutada.
Pead lihtsalt vaatama Jumala Sõnasse kui peeglisse
ja järgima seda, mida see ütleb.
Sest Jeesus ütles Johannese 6:63
"Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Jeesus ütles, et Tema sõnad on vaim,
esindades seda, mis on tõene vaimumaailmas.
Sa saad mõista vaimulikku tõde läbi selle, mida Jumala Sõna ütleb.
Olen toonud välja erinevaid kirjakohti.
1 Korintlastele 2:16 "Aga meil on Kristuse meel."
Koloslastele 3:10 "...ja olete rõivastunud uude inimesse,
kes pidevalt uueneb tunnetama oma Looja näo kohaselt."
1 Johannese 2:20
"Teil on ju võidmine..."
See tähendab erilist väge ja võimet Jumalalt,
tänu millele sa tead kõike.
See puudutab siis su uuestisündinud vaimu.
Kristuse meel on su vaimus
ja sa tead kõike, mida teadma pead.
Teadmises peitub vägi.
Olen juba maininud seda kirjakohta,
kuid 2 Peetruse 1:3-4 ütleb:
"Tema jumalik vägi on meile kinkinud kõik,
mis on vajalik eluks ja vagaduseks,
tema tundmise kaudu, kes meid on kutsunud
omaenese kirkuse ja väärikusega.
Sel viisil on meile kingitud kõige kallimad ja suuremad tõotused."
Jumala tundmine peitub neis tõotustes - Jumala Sõnas.
Jumala Sõna ilmutab seda meile
ja kõik, mida sa vajad, tuleb läbi Jumala Sõna tundmise.
Osa teist ütleb: "Tean, et see on tõsi,
aga mul lihtsalt pole teadmisi Jumala Sõnast."
Kuid seda ma püüangi õpetada sulle,
et su uuestisündinud vaimus on Kristuse meel
ja sa oled uuendatud oma Looja näo järele Tema tundmises
Sul on eriline võidmine Jumalalt ja sa tead kõike.
Teema jätkub 1 Johannese 2:27, kus on öeldud:
"Aga võidmine, mille te olete saanud temalt..."
Mäletad, salmis 20 öeldi ka,
et meil on võidmine sellelt, kes on Püha
ja me teame kõike.
Salm 27: "Aga võidmine, mille te olete saanud temalt,
püsib ju teis ning teil pole vaja, et keegi teid õpetaks;
vaid nii nagu tema võidmine teid kõiges õpetab -
see on tõde, mitte vale -
ja nii nagu tema teid on õpetanud, nõnda püsige Kristuses."
Imeline!
See ütleb, et kui sündisid uuesti, said sa Kristuse meele ja tead kõike.
Sul on ka Püha Vaim, kes võtab su sees oleva ilmutuse
ja hakkab selle kaudu harima su aju.
Sa pead jõudma punkti, kus mõistad ka mõistusega seda,
mis on su vaimus olev reaalsus.
Inimesed ütlevad tihti: "Ma saan sellest mõistusega aru,
kuid püüan selle saada ka kuidagi oma vaimu."
Osa inimesi ütleb: "Me püüame harida oma vaimu."
Tegelikult aga pole see õige arusaam.
Kui oled vaimu poolest uuestisündinud,
on sul Kristuse meel
ja Püha Vaimu võidmine sellelt, kes teab kõike.
Su vaim on uuendatud oma Looja näo järgi.
Su vaimus on kõik täiuslik ja su vaim teab tõde.
Ja isegi, et sa oma hinge ja füüsise tasandil võid olla paanikas,
mõeldes, mida küll teha,
siis kui oled uuestisündinud, on su vaim rahus ja teab vastuseid.
Nii et, sa ei pea mitte püüdma
saama Jumala Sõna oma mõistusest oma vaimu,
vaid hoopis võtma oma vaimu istutatud ilmutuse,
mille said läbi uuestisünni ja Kristuse meele
ning ammutama oma vaimust, külvates selle oma mõistusesse.
Ma kõnelen hetkel südame tasandil, rääkides su südamesse,
kus sa ütled "jah!" selle peale, leides sellele kinnitust Pühas Vaimus.
Kuid samas püüan ma ka harida su mõistust,
et see võiks vastu võtta selle, mis on su vaimus juba olemas.
Sel on ikka suur vahe!
Kogu see lugu on muutnud täiega mu enda elu.
See on üks võimas tõde, mis on muutnud kõik.
Ainuüksi see teadmine, et sul on Kristuse meel
ja sa ei pea enam kunagi ütlema:
"Me ei saa siin maa peal kunagi mõistma Jumala asju."
See teadmine, et ma pole piiratud sellega,
vaid ma võin tungida sügavamale neisse asjadesse.
Kuid see ei sünni automaatselt ja ilma vaevata.
Su vaimus olev tarkus ja teadmine ei muuda automaatselt su mõistust.
Piibel ütleb Roomlastele 12:1-2
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus.
Ja ärge muganduge praeguse ajaga, vaid muutuge..."
See sõna "muutuge"
tuleb kreekakeelsest sõnast "metamorphóō",
millest omakorda tuleb sõna metamorfoos.
Tegu on sama muutusega, kui tõugust saab liblikas.
"...vaid muutuge meele uuendamise teel."
Nii et, see kõik on su vaimus juba olemas,
kuid see nõuab ka oma meelte uuendamist
ja jõupingutusi.
See eeldab oma ihu elavaks ohvriks toomist.
Sa pead otsima Jumalat ja hoidma väga Tema ligi.
Kui sa lased kogu maailma saastal voolata läbi oma meelte ja mõtete,
minnes kaasa selle kõigega,
siis isegi, et sul on Kristuse meel ja kogu teadmine,
siis see ei tule kunagi esile,
kui ümbritsed ja täidad end
selle maailma meelelahutuse ja rikutusega.
Seni, kuni lähed kaasa inimeste kitsarinnalisuse,
eelarvamuste ja suhtumistega,
olles rohkem mõjutatud sellest kui Jumala Sõnast,
siis sa ei hakkagi kunagi ammutama sellest Jumala elust, mis on su sees.
Me elame väga rikutud maailmas.
Inimeste arvamused, uudiste maailm ja kõik meid ümbritsev
on täiesti vastuolus sellega, millest ma siin täna räägin.
Ma ütlen, et su uuestisündinud vaimus on Kristuse meel ja sa tead kõike.
Maailm aga ütleb, et see pole võimalik,
tõstes esile su võimetuse, läbikukkumised ja kõik muu.
Nii et, kuniks sa ei otsusta teadlikult hakata ammutama Jumala Sõnast
ja uuendama oma meeli,
siis ega see iseenesest ka ei sünni.
Või teisisõnu - see on just nii lihtne nagu ma seda kirjeldan.
Oma vaimu poolest oled sa juba terviklik.
Olles uuestisündinud
on kõik see, mida kord taevas omama saad,
juba praegu su sees.
Selleks aga, et kogeda seda ka oma tunnetes ja füüsilises ihus,
pead sa uuendama oma meeli ja see nõuab jõupingutusi.
Nii et, ühtpidi väga lihtne ja teisalt raskeim asi, mida teha,
sest pead minema vastuvoolu kogu selle maailma mõtteviisiga.
Enamus meist on vaid järgijad.
Enamus meist lasevad teistel suruda meid oma vormidesse.
Muide, Roomlastele 12:2 on öeldud: "Ja ärge muganduge praeguse ajaga."
Sõna "muganduma" tähendab kreeka k "vormi suruma".
Nii et, siin öeldakse: "Ära lase end vormi suruda
ja ära võta omaks selle maailma mõtteviise.
Saa hoopis muudetud oma meelte uuendamise teel."
Enamus inimesi istub vaid kui lohvi sees
ja lihtsalt kulgeb jõge mööda alla.
Enamus inimesi tahab, et nende elu oleks pingevaba.
Nad tahavad lihtsalt istuda oma lohvis, limpsida limonaadi
ja kulgeda mööda jõge.
Kuid usu mind -
kui lähed lihtsalt vooluga kaasa samas suunas nagu maailm,
lõpetad omadega põrgus.
Või kui oled uuestisündinud, aga ei uuenda oma meeli,
ei pruugi sa küll põrgu minna,
kuid sa saad kogema igasugust surma, hävingut, südamevalu,
läbikukkumisi ja probleeme,
mida kogevad needki, kes on teel põrgusse.
Palju täpsem oleks öelda, et kristlik elu on vastuvoolu ujumine.
Kõik teised istuvad oma lohvides, limpsivad limonaadi
ja sõuavad allavoolu,
samas kui sina ujud vastuvoolu, pingutades kõige täiega.
Lihtsam oleks minna teist teed,
sest vastuvoolu minek on alati raskem kui allavoolu minek.
Mida ma öelda tahan, on lihtne.
Sul on Kristuse meel
ja kõik, mida sa vajad, on juba su sees.
Kuid see nõuab su täit jõupingutust, et uuendada oma meeli.
Kui ma hakkasin seda esimest korda mõistma,
olles saanud selle kohta 1971-1972. aastal ilmutuse.
Mina ja Jamie abiellusime üsna peale seda - 27.10.1972.
Jätsin oma tööpaiga sinnapaika, mis polnud ehk kõige targem tegu,
aga ma teadsin, et olen kutsutud Jumalariigi tööle
ja ma tahtsin teenida Jumalat täisajaga.
Meil oli minu tõttu palju finantsraskusi,
kuid kasu sellest kõigest oli see,
et ma veetsin iga oma päeva uurides Jumala Sõna
ja kirjutades sealt asju välja.
Üks asi, mida tegin,
et kordasin piiblisalme nagu Koloslastele 3:10
"...kes pidevalt uueneb tunnetama oma Looja näo kohaselt."
1 Johannese 2:20 "Teil on ju võidmine sellelt,
kes on Püha, ja teil kõigil on teadmine!"
Tema võidmine õpetab meile kõike ja juhib meid kogu tõe sisse.
Ma kirjutasin kõik need piiblisalmid välja.
Veetsin eeldavasti 6-8 h päevas, kirjutades välja sadu kirjakohti,
mis kõik lõid pildi sellest, kes ma olin vaimus.
Kuid samas ma ei näinud seda, sest see oli vastuolus mu kogemusega
Ma polnud seda kõike kogenud, kuigi Jumala Sõna rääkis sellest.
Nii kirjutasin need kõik endale välja, et neile paremini keskenduda.
Seejärel aga pugesin kappi ja hakkasin keeltes palvetama.
Elasime tol ajal 1-toalises korteris, mistõttu ronisingi reaalselt kappi
ja panin ukse enda järelt kinni, et omada mingitki privaatsust.
Veetsin seal 2-3 h päevas, palvetades keeltes ja öeldes:
"Jumal, aita mul jõuda punkti,
kus kogen rohem seda, mida Su Sõna ütleb
ja mitte seda, mida ma tunnen."
Tundsin end täiesti mittepädevana
ja mu inimlikud puudused ning läbikukkumised valitsesid mu üle.
Ometi maalis Jumala Sõna minust hoopis teistsuguse pildi.
Nii ma siis uurisin Jumala Sõna 8-10 h päevas,
palvetades seejärel keeltes 2-3 h, paludes, et Jumal uuendaks mu meeli.
Me tänane aeg hakkab otsa saama, mistõttu pean jätkama järgmine kord,
rääkides ühendusest keeltega rääkimise
ja kogu sellest loost ilmutuse saamise vahel.
Kuid ma tegin seda kõike iga päev ja pea 6 kuud.
Istusin ja uurisin Jumala Sõna, kirjutasin välja piiblisalme
ja seejärel palvetasin keeltes 2-3 h.
Tegin seda 6 kuud.
Kui keegi oleks küsinud, mis kasu sest' on
ja mida Jumal on mu elus tegemas,
poleks ma osanud suurt palju midagi vastata.
Need asjad ei selginenud mu mõistuses,
kuid mu sees kees ja pulbitses kõik.
Ma teadsin, et midagi toimub,
kuid ma poleks osanud seda seletada.
Lisaks sellele juhtus veel mitmeid asju,
kuniks korraga - ühe nädala jooksul, läks mu arusaamine lahti.
Nägin kõike, mida täna siin õpetan - u 30 aastat hiljem,
ühe väikese kapsli kujul, saades selle kohta ilmutuse.
Ma õpin ja uurin veel endiselt kogu seda teemat ja piiblisalme,
püüdes leida uusi viise ja võimalusi
selgitamaks seda, mida aastaid tagasi nägin.
See kõik oli mu sees olemas,
kuniks korraga miski avanes ja põhitõed said selgeks.
Arendan neid tänagi - pea 40 aastat hiljem, edasi veel.
See on see, kuidas ammutada seda tarkust.
Tahan järgnevates saadetes
tutvustada sulle väga spetsiifilisi asju,
mis on sulle kasuks.
Ühtlasi telli endale samateemalised materjalid,
mis on väga võimsad ja aitavad jagada seda õpetust
ka piiblitundides või pühapäevakoolides.
Nii et kuula ka me reklaamid ära ja telli endale need materjalid,
liitudes minuga järgmine kord,
kui jätkan õpetust vaimu, hinge ja ihu teemal.
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD"
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Tahan veelkord rõhutada, kui oluline see õpetus on.
Kõik materjalid, mida sulle pakume,
on midagi, mida lihtsalt peab omama.
Ma ei ütle seda vaid selleks, et neid asju müüa,
vaid kogu see lugu muutis mu enda elu.
Kui sa maadled oma elus millegagi, siis võin lubada sulle,
et leiad kõik vajamineva neist materjalidest.
Ja kui need ka kohe esimese korra peale ei mõju,
pead minema tagasi ning kuulama ja lugema neid uuesti.
Sest kõik, mida vajad, on neis olemas.
Nii et kasuta võimalust ja telli endale need materjalid.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Meie kontaktandmed ühenduse võtmiseks on ekraanil.
Loodame, et võtad meiega ühendust!
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Järgnev info puudutab Andrew Ugandas juba toimunud konverentse.
Värskem info Andrew kodulehelt www.awme.net
Vaata meid kindlasti ka järgmisel nädalal.
Kui sa räägid keeltes,
palvetab su uuestisündinud vaim Jumala tarkusi.
See osa sinust, kus asub Kristuse meel,
palvetab Jumala poole ja suhtleb Jumalaga
taevases keeles ja tarkuses, mis ületab su inimliku tarkuse.
Su uuestisündinud vaim kõneleb keeltes
ja 1 Korintlaste kirjas on öeldud,
et keeltega palvetades tuleb paluda ka tõlgitsust.
Kui suudad tõlgitseda seda palvet ja saada sellest ilmutuse,
muudab see kogu su elu.
Tõlge: Anne-Ly Raukas